Diari Oficial de la Generalitat Valenciana


Sumari del DOGV 5360, del 04-10-2006 (2006/10376)

Expedient número 06/0018/LU. Obres d'intervenció en l'interior de l'Església Col·legiata de Santa Maria de Xàtiva.
------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/10661


Data del document
:   02-08-2006

Organisme emissor
:   Fundació de la CV la Llum de Les Imatges

Tipus de document
:   Resolució

Anàlisi jurídica

 Descriptors 

:   * Fundació de la Comunitat Valenciana la Llum de Les Imatges
    * contracte d'obres
    * patrimoni cultural
    * fundació
    * patrimoni arquitectònic
    * licitació
    * protecció del patrimoni

Expedient número 06/0018/LU. Obres d'intervenció en l'interior de l'Església Col·legiata de Santa Maria de Xàtiva. [2006/M10507]  
Amb data 22 de juny de 2006, es va publicar en el Diari Oficial de la Generalitat número 5.286 el concurs per a l'adjudicació de les obres d'intervenció en l'interior de l'Església Col·legiata de Santa Maria de Xàtiva, amb un pressupost d'1.847.681,52 euros.  
Amb data 1 d'agost de 2006, es va constituir la mesa de contractació a fi d'elevar la proposta d'adjudicació de la mencionada obra.   
Vista la proposta formulada, de conformitat amb el que disposa l'article 79.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, es va requerir l'empresa proposada perquè en el termini de cinc dies hàbils aportara els certificats acreditatius d'estar al corrent del compliment de les obligacions tributàries i amb la Seguretat Social.  
Aportada la documentació sol·licitada i comprovada la seua validesa, a la vista de la baremació realitzada per la comissió tècnica i de la proposta de la mesa de contractació, esta Fundació ha resolt:  
Primer  
Adjudicar definitivament les obres d'intervenció en l'interior de l'Església Col·legiata de Santa Maria de Xàtiva a la societat Torremar, SA, ja que és la que ha presentat la proposta tècnica i econòmica més avantatjosa per a l'administració, per un import d'un milió tres-cents cinquanta-cinc mil huit-cents vint-i-un euros amb vint-i-sis cèntims (1.355.821,26 €), IVA inclòs, la qual cosa representa una baixa de 491.860,26 euros, que s'abonaran a càrrec de l'aplicació pressupostària, amb les anualitats següent:  
2006: 20% del pressupost.  
2007: 80% del pressupost.   
Segon  
L'empresa adjudicatària haurà de formalitzar el contracte corresponent i constituir una fiança definitiva per un import de 271.164,25 euros, en la forma i el termini que determina el plec de clàusules administratives particulars, i pagar els gastos de publicació d'este concurs en el DOGV, que ascendixen a 60 euros.  
Tercer  
Publicar en el DOGV esta resolució als efectes previstos en l'article 93 del Text Refós de la Llei de Contractes de les Administracions Públiques.   
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, este acte, que posa fi a la via administrativa, podrà ser recorregut potestativament en reposició o bé podrà plantejar-se directament recurs contenciós administratiu, en els terminis i davant dels òrgans que s'indiquen a continuació: a) el recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació; b) el recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
València, 2 d'agost de 2006.. El conseller de Cultura, Educació i Esport president del Patronat de la Fundació de la CV La Llum de les Imatges: Alejandro Font de Mora Turón.